Natalie Wood

D'Natalie Wood, gebuer als Natalia Nikolaevna Zakharenko den 20. Juli 1938 zu San Francisco, a gestuerwen den 29. November 1981 virun der Santa Catalina Island, war eng US-amerikanesch Schauspillerin.

D'Natalie Wood huet schonn als Kand an Hollywoodfilmer gespillt, a gouf an den 1950er Joren e grousst Teenager-Idol, nodeems se nieft dem James Dean am Rebel without Cause gespillt hat. Fir hir Roll als Judy gouf si fir den Oscar als bescht weiblech Nieweroll nominéiert a krut an där Kategorie e Golden Globe Award.

Hire gréisste Succès am Kino hat se 1961 mat hirer Roll vun der Maria an der Verfilmung vum Leonard Bernstein sengem West Side Story, wou si beim Gesang vun der Marni Nixon gedoubelt gouf.

Si war laang an enger deels stiermescher Relatioun mam Schauspiller Robert Wagner zesummen, respektiv bestuet.

D'Natalie Wood ass bei enger Bootsfaart, bei där hire Mann Robert Wagner an de Schauspiller Christopher Walken derbäiwaren, erdronk.

De Peter Bogdanovich huet hiert Liewen 2004 mat der südafrikanescher Schauspillerin Justine Waddell ënner dem Titel The Mystery of Natalie Wood verfilmt.

 Filmographie 
 1943: The Moon is Down, Regie: Irving Pichel
 1943: Happy Land, Regie: Irving Pichel
 1945: Tomorrow is Forever, Regie: Irving Pichel
 1947: Miracle on 34th Street, Regie: George Seaton
 1947: The Ghost and Mrs. Muir, Regie: Joseph L. Mankiewicz
 1948: Scudda Hoo! Scudda Hay!, Regie: F. Hugh Herbert
 1949: Father Was a Fullback, Regie: John M. Stahl
 1950: No Sad Songs for Me, Regie: Rudolph Maté
 1950: The Jackpot, Regie: Walter Lang
 1950: Never a Dull Moment, Regie: George Marshall
 1951: The Blue Veil, Regie: Curtis Bernhardt
 1952: Just for You, Regie: Elliott Nugent
 1952: The Star, Regie: Stuart Heisler
 1954: The Silver Chalice, Regie: Victor Saville
 1955: One Desire, Regie: Jerry Hopper
 1955: Rebel Without a Cause, Regie: Nicholas Ray
 1956: The Searchers, Regie: John Ford
 1956: A Cry in the Night, Regie: Frank Tuttle
 1956: The Burning Hills, Regie: Stuart Heisler
 1956: The Girl He Left Behind, Regie: David Butler
 1957: Bombers B-52, Regie: Gordon Douglas
 1957: Kings Go Forth, Regie: Delmer Daves
 1958: Marjorie Morningstar, Regie: Irving Rapper
 1960: Cash McCall, Regie: Joseph Pevney
 1960: All the Fine Young Cannibals, Regie: Michael Joseph Anderson
 1961: Splendor in the Grass, Regie: Elia Kazan
 1961: West Side Story, Regie: Robert Wise
 1962: Gypsy, Regie: Mervyn LeRoy
 1963: Love with the Proper Stranger, Regie: Robert Mulligan
 1964: Sex and the Single Girl, Regie: Richard Quine
 1965: The Great Race, Regie: Blake Edwards
 1965: Inside Daisy Clover, Regie: Robert Mulligan
 1965: Penelope, Regie: Arthur Hiller
 1966: This Property Is Condemned, Regie: Sydney Pollack
 1969: Bob & Carol & Ted & Alice, Regie: Paul Mazursky
 1973: The Affair, Regie: Gilbert Cates
 1975: Peeper, Regie: Peter Hyams
 1979: Meteor, Regie: Ronald Neame
 1980: The Cracker Factory, Regie: Burt Brinckerhoff
 1980: The Memory of Eva Ryker
 1980: The Last Married Couple in America, Regie: Gilbert Cates
 1982: Brainstorm, Regie: Douglas Trumbull

 Um Spaweck 

Kategorie:US-amerikanesch Filmschauspillerinnen
Kategorie:Gebuer 1938
Kategorie:Gestuerwen 1981
Kategorie:US-amerikanesch Televisiounsschauspillerinnen
Kategorie:Hollywood Walk of Fame
Kategorie:Henrietta Awards